Cultura
«Si nun conoces Val.louta», d’Asturiana Mining Company, lleva’l Premiu al Meyor Cantar
REDACCIÓN . XIXÓN - 25/02/2012 A LES 21:48:29
L'Asturiana Mining Company, que concursó col tema «Si nun conoces Val.louta», escritu por M. González, ye la ganadora de la IV edición del Premiu al Meyor Cantar, que se celebró esti 25 de febreru nel Teatru de La Llaboral. El grupu va ser el representante d’Asturies nel Liet International, que va celebrase dientro d’unos meses nel mesmu escenario xixonés. El ganador diolu a conocer Emilio Marcos Vallaure, conseyeru de Cultura, que reconoció la importancia de qu’exista una industria musical n’asturianu pa la normalización plena del idioma.
Los otros participantes d’esta edición foron Alfredo González, col tema «Felina bipolar», que tien lletra de Pablo Texón; Bacotexo, col cantar en gallego-asturianu «Campos de meiz», de Ricardo Saavedra; Macadamia, col tema «L'altanera», con lletra d'Héctor del Río; y Xera, que punxo música al poema «Yo quixera…», del escritor Mánfer de la Llera. Sicasí, a la fin los ganadores foron l’Asturiana Mining Company con un cantar de creación nueva que bebe de la tradición musical del país y qu’amiesta un son d’arriba con una tonada somedana.
El grupu fundólu nel añu 1998 Michael Lee Wolfe con músicos mui conocíos de la escena folk, rock y jazz n'Asturies. La formación grabó nel añu 2000 el so primer discu, col títulu de Patrimoniu. A finales del 2011, Asturiana Mining Company edita un discu nuevu: Sones por Berto Velasco, un trabayu onde destaquen la voz y la gaita del maestru Alberto Varillas, los arreglos vocales de Silvia Fernández y l'acordión zydeco de María Álvarez.
Enantes de dar a conocer el ganador, el conseyeru de Cultura –y non el director xeneral de Política Llingüística, como yera vezu– pronunció un discursu onde utilizó l’asturianu y el gallego-asturianu pa reconocer la importancia de la música como parte de la cultura d’una comunidá. Amás, faló de la necesidá de qu’exista una industria musical nel nuestru idioma p’afalar el procesu de normalización llingüística y recordó’l compromisu de los participantes col futuru del idioma y, asina, col progresu del país, amás del apoyu presupuestariu que la so Conseyería ufre a la edición de música n'asturianu. Otra manera, faló de la importancia de que se celebre’l Liet n’Asturies pa mostrar n’Europa la nuestra llingua, cultura y paisaxe. P'acabar, anunció que dende Córcega convidaron a participar al ganador del Premiu al Meyor Cantar nunes xornaes sobre diversidá llingüística que van celebrase en Corti'l 19 de mayu.
Comentarios fechos (7) 1 2 ► En contra (0) A favor (0) Nuberu 28/02/2012 a les 11:02:40 Arturo dos cosines rapides y con esto pela mio parte dexolu equi(pel momentu).Esti mesmu mes de febreru,ye dicir fai unos dies,16 trabayadores de ¨Cuencas Mineras Television¨ queden na cai,pierden el trabayu, al pesllar esta television pola falta d´anunciantes.Dedico-y dalguna cancion en solidaridá con ellos???ó estos trabayadores nun importen por que nun son de la TPA,television esta que vemos too lo que fai pol asturianu,ye facil de comprobar,mira la programacion,pues facelo agora mesmu n´internet,metete y mira,y depues cuentame que viste,depues si ties tiempu echa-y una güeyada a los informativos,y sigue falando.Lo bonu que tien esti tema ye que lo podemos comprobar colos nuestros propios güeyos,ye dicir que si nos engañamos nos engañamos a nós mesmos,nun podemos culpar a nadie.Y segundo,nun automarxines a l´asturianu que parez que vos presta vivir na marxinalidá,col prexuiciu que causa al idioma,la llingüa ye de toos y necesitamos de toda la sociedá pa que sobreviva. En contra (2) A favor (0) Arturo 27/02/2012 a les 19:29:37 Nuberu,
sobre lo que dices de la camiseta. Burilo dedicó'l cantar a "los trabayadores" de la RTPA, los mesmos que lleven meses sin cobrar. Eso ye absolutamente humanu. Lo inhumanu ye ponelos nesa situación, como fexo'l Foro de Ciudadanos. D'otramanera, coses como la que fexo Burilo ayuden a que la xente simpatice col movimientu llingüísticu o, si quies, colos "de la llingua", como dicen ellos. D'esta manera, nun parecemos frikis que namás vamos a lo nuestro, que ye la imaxe que tien de nosotros el 95% por cientu de la sociedá.
Lo d'esos recoyendo'l premiu n'español ye pa dá-yos de comer aparte. Si. En contra (1) A favor (15) Juajo 27/02/2012 a les 12:52:04 Yo tuve na Llaboral viéndolo, y parecióme un espectáculu mui profesional, con un bon soníu. Los grupos tocaron mui bien y el nivel de les canciones parecióme mui bonu. Mui distintes pero mui bonu. Yo apostaba por Bacotexo o Macadamia. Ye una vergüenza que se salga a recoyer un premiu n'asturianu y se fale en castellanu. ¿Pa que se presenten? ¿Pa sacar unos bolos y aprovechase? Hai que cuidar más eses coses. De toes maneres la voz d'Alberto Varillas, fenomenal y la canción xunto con Bacotexó foi la que más animó'l patiu de butaques En contra (3) A favor (6) Nuberu 27/02/2012 a les 12:32:22 Sé quien ye´l vocalista de Skama,tengolu visto´n munchos escenarios reivindicativos,conciertos pola oficialidá,manifestaciones y demas,polo que nesi campu nun lu cuestiono.Otra cosa ye´l sofitu a la TPA que tantu muestra ca vegada que tien oportunidá,que ye lexitimu pela so parte,pero que tantu manca al idioma d´esti pais.El collabora n´un de los programes.La estratexa manexada pola TPA ye la mesma que utilicen los partios politicos,exemplu Foro (pero lo mesmu IU y demas) puso en dellos cargos a xente de trayactoria asturianista como por exemplu a Rubiera simplemente como estratexa,quier dicir que Foro importa-y l´asturiansmu?? pues non,pero eso fai que la xente si lu crea.Nun da que pensar que PSOE tea tan agusto cola TPA??? por que saben qu´esta television canaliza y adormece les reivindicaciones llinguistiques.Por que nun salio y dixo: Por que la TPA tan siquiera respeta y utiliza al menos la toponimia que ye oficial???,nun fai falta tar too´l dia glayadu l´asturianu llingua oficial,por qu´eso ye lo qu´esperen de nós,que teamos nel glayiu permante y mientres nun faigamos coses mas utiles y practiques pal idioma. En contra (0) A favor (16) plasmáu 27/02/2012 a les 11:35:13 Yo vilo na tele y tuvo guapo. Lo que foi mui surrealista foi ver al representante de l'Asturiana Mining Company falando en castellanu p'agradecer el premiu. ¿Nun podía llevar unes palabres preparaes? Teníen una oportunidá ente cinco...
Archivo:Skama la rede 02.JPG|thumb|left|200px|Skama la Rede, ganadores de la gala anterior, en una presentación en Candás. 

El pasado 25 de febrero se celebró en el teatro de la Universidad Laboral la IV edición del Premio al Mejor Cantar, que se celebra desde el año 2007 y premia la creación en idioma asturiano o gallego-asturiano, otorgándose el premio a la agrupación Asturiana Mining Company, por su tema "Si nun conoces Vaḷḷouta" (Si no conoces Ballota).

La agrupación fundada en 1998 por Michael Lee Wolfe (y que mezcla el Folk, el Jazz y el Rock), se ubicó por encima de otras agrupaciones y músicos como Alfredo González, Macadamia, Xera y Bacotexo, este último participando con el tema "Campos de meiz" en gallego-asturiano.

Durante la gala se hizo presente el Consejero de Cultura, Emilio Marcos Vallaure, quien expresándose en asturiano, reconoció la importancia de la música dentro de la cultura del principado, y la importancia de la existencia de una industria musical para la normalización del idioma. El ganador representará a Asturias en el Festival Internacional de Liet, festival musical de lenguas minoritarias europeas, que este año tendrá lugar en Gijón, en el mismo lugar donde ocurrió la premiación al Mejor Cantar.

Durante la votación el grupo Skama la Rede, ganador de la gala del año anterior, realizó una breve presentación en el teatro.